Document ID: 32010R0484

KOMISSION ASETUS (EU) N:o 484/2010,
annettu 3 päivänä kesäkuuta 2010,
yksityisen varastoinnin tuen myöntämistä koskevista yhteisistä säännöistä eräiden maataloustuotteiden alalla annetun asetuksen (EY) N:o 826/2008 muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan a ja d alakohdan yhdessä sen 4 artiklan kanssa,
sekä katsoo seuraavaa:
(1)
Asetuksen (EY) N:o 1234/2007 28 artiklassa säädetään voin pakollisesta yksityisestä varastoinnista.
(2)
Komission asetuksen (EY) N:o 826/2008 (2) 2 artiklassa vahvistetaan vaatimukset, jotka tuotteiden on täytettävä, jotta niille voidaan myöntää yksityisen varastoinnin tukea. Kyseiset vaatimukset luetellaan mainitun asetuksen liitteessä I.
(3)
Asetuksen (EY) N:o 826/2008 liitteessä I olevassa III kohdassa säädetään, että yksityisen varastoinnin tukea voidaan myöntää ainoastaan sellaiselle voille, joka on tuotettu neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin markkinoiden interventiotoimenpiteiden osalta 5 päivänä helmikuuta 2008 annetun komission asetuksen (EY) N:o 105/2008 (3) 4 artiklan 1 kohdan a, b ja c alakohdan säännösten mukaisesti hyväksytyssä yrityksessä ja joka täyttää lisävaatimukset.
(4)
Neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta 11 päivänä joulukuuta 2009 annetun komission asetuksen (EU) N:o 1272/2009 (4) 60 artiklassa kumotaan asetus (EY) N:o 105/2008 1 päivästä maaliskuuta 2010.
(5)
Voin yksityisen varastoinnin tukeen oikeutettujen yritysten hyväksymisperusteet esitetään asetuksen (EU) N:o 1272/2009 liitteessä IV olevan III osan 1 kohdan a, b ja c alakohdassa.
(6)
Koska asetuksen (EY) N:o 826/2008 liitteessä I olevassa III kohdassa olevalla viittauksella asetukseen (EY) N:o 105/2008 ei ole enää merkitystä 1 päivästä maaliskuuta 2010 alkaen, olisi selkeyden vuoksi aiheellista päivittää kyseinen viittaus viittaamalla asetuksen (EU) N:o 1272/2009 liitteessä IV olevan III osan 1 kohdan a, b ja c alakohtaan.
(7)
Sen vuoksi asetusta (EY) N:o 826/2008 olisi muutettava.
(8)
Ehdotettua muutosta olisi sovellettava asetuksen (EY) N:o 105/2008 kumoamisen voimaantulopäivästä.
(9)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 826/2008 liitteessä I olevan voita koskevan III kohdan ensimmäinen kohta seuraavasti:
”Yksityisen varastoinnin tukea voidaan myöntää ainoastaan sellaiselle voille, joka on tuotettu komission asetuksen (EU) N:o 1272/2009 (5) liitteessä IV olevan III osan 1 kohdan a, b ja c alakohdan säännösten mukaisesti hyväksytyssä yrityksessä hakemuspäivää tai tarjouksen jättöpäivää edeltäneiden 28 päivän aikana.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä maaliskuuta 2010.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä kesäkuuta 2010.

Labels: 3
17
19
6